# Abu Ishak Ibrahim II ben Abu Bakr II

### De Viquipèdia

Abu Ishak Ibrahim II ben Abu Bakr II fou emir hàfsida de Tunis del 1350 al 1369. Era fill d' Abu Yahya Abu Bakr II ben Yahya III.

El 1350 el xeic almohade Ibn Tafragin va enderrocar al seu germà Al-Fadl Ahmad II ben Abu Bakr II i el va portar al tron. Era menor d'edat i així el poder va quedar en mans de Ibn Tafragin, que va exercir de fet el poder durant 14 anys.

Constantina i el Constantinès es van separar sota una branca hafsida i van fer l guerra a Tunis entre el 1351 i el 1356; Bugia també es va separar sota un altra branca hàfsida; els Banu Makki eren independents a Gabès. El marínida Abu Inan de Fes va tornar a iniciar l'expansió com havia fet el seu pare i va ocupar Alger, Tlemcen, Medea i les lluites entre les branques hàfsides li van facilitar la feina en l'ocupació d'Ifriquiya. El 1352 els marínides van ocupar Bugia; després hi va haver un temps de pausa però entre el 1356 i el 1357 foren ocupades Constantina, Bona i Tunis, i el Djarid i Gabès es van sotmetre voluntàriament. Altre cop es va prohibir als àrabs dawwàdides de recaptar un impost que cobraven als sedentaris, i els àrabs es van revoltar; el 1357 la desbandada de les seves tropes va obligar al marínida a tornar a Fes.

Ibn Tafragin i Abu Ishak Ibrahim II van tornar a Tunis i l'emir marínida va morir el 1358 amb el que l'amenaça va desaparèixer; els abdalwadites van recuperar el poder a Tlemcen i la situació va retornar a l'origen amb branques hàfsides a Bugia i Constantina a més de la de Tunis, i amb part del Sahel tunisià i el sud del país fora del control hàfsida.

El 1364 va morir Ibn Tafragin i Abu Ishak va poder exercir el poder personalment. mentre el hàfsida de Constantina Abul Abbas Ahmad III va arrabasar Bugia al seu cosí Abu Abd Allah.(1366) i va reunificar el domini hàfsida occidental.

Abu Ishak Ibrahim II ben Abu Bakr II va morir el 1369 i el va succeir el seu fill Abul Baka Khalid II ben Ibrahim II.

Obtingut de "http://ca.wikipedia.org../../../a/b/u/Abu_Ishak_Ibrahim_II_ben_Abu_Bakr_II_6490.html"

Categoria: Hàfsides

##### Views

- Article
- Discussió
- Revisió actual

##### Cerca